1 Korịnt 14:11
OGHAẠPH OOKARAGH: Loghonaạn ḍighaạgh buphẹ nạ rakaaphạn bọ onaghanạn emụ adom mọ anạ.
IPẸ NẠ KAḌIGHI BỌ:
Lọgh mem atuughạ oghaạph phọ anạ. Maạr anaghanạn emuoghaạph phọ obọ nạ arue asighẹ ikpo-onhụ ilọ anạ kụ aghaaphọm.
Kaạph ghan key. Mem dị nạ rawạ omạ ephigh iyaạr omiteom, k/aḅạr ibadị ikpo-onhụ aḅạ mem obọ awe phọ onaghanạn iyaạr phọ.
Gbạ aagbuniọn ikpo-onhụ dị ii/tura. Edugh ni pọ ka/ḍighinom ikpo-onhụ dị awe phọ u/legheri obobọ ii/tura. Eḍighi maạr dị emoghi oghol ekpo onhụ dị ii/tura, idiphọ oye siphẹ aBaibul phọ, obobọ etoọm iyaạr igeedi obobọ eḍighinom iyaạr, pọ maạr ri aageliọn.